ΓΡΑΠΤΗ ΕΡΩΤΗΣΗ E-1576/00

υποβολή: Alexandros Alavanos (GUE/NGL) προς την Επιτροπή

(23 Μαΐου 2000)

Θέμα: Επίδραση της σωματιδιακής ύλης ΡΜ10 και ΡΜ2,5 στη θνησιμότητα

Ο Παγκόσμιος Οργανισμός Υγείας σε μελέτες του τονίζει τη γραμμική σχέση πουπάρχει στην αύξηση της θνησιμότητας μετά από αύξηση στην ατμόσφαιρα των ποσοτήτων σωματιδιακής ύλης (particulate matter) PM10 και PM2,5 (μικρότερης των 10μm και 2.5μm αντιστοίχως).

1. Στα κράτη μέλη της ΕΕ γίνονται μετρήσεις για τα ΡΜ10 και ΡΜ2.5; Εάν ναι, ποια είναι τα αποτελέσματα για την Ελλάδα;

2. Χρηματοδοτούνται μελέτες για κάθε κράτος μέλος που να αναλύουν αριθμητικά την αύξηση της οξείας και χρόνιας θνησιμότητας μετά από αύξηση των ποσοστών ΡΜ10 ή ΡΜ2.5 στην ατμόσφαιρα;

3. Εάν δεν χρηματοδοτούνται οι πιο πάνω ενέργειες, προτίθεται η Επιτροπή να συνδράμει στηνλοποίησή τους;

4. Προτίθεται η Επιτροπή να λάβει μέτρα για την αντιμετώπιση του προβλήματος;

Απάντηση της κας Wallstrm εξ ονόματος της Επιτροπής

(7 Ιουλίου 2000)

1. Βάσει της οδηγίας 80/779/ΕΟΚ του Συμβουλίου της 15ης Ιουλίου 1980 περί των οριακών τιμών και των ενδεικτικών τιμών της ποιότητας της ατμόσφαιρας για το διοξείδιο του θείου και τα αιωρούμενα σωματίδια(1) απαιτείται επί του παρόντος από τα κράτη μέλη να μετρούν τα σωματίδια είτε με τη μέθοδο της αιθάλης είτε με τη μέθοδο των συνολικών αιωρούμενων σωματιδίων. Η οδηγία αυτή θα αντικατασταθεί από την οδηγία 1999/30/ΕΚ του Συμβουλίου της 22 Ιουλίου 1999 σχετικά με τις οριακές τιμές διοξειδίου του θείου, διοξειδίου του αζώτου και οξειδίων του αζώτου, σωματιδίων και μολύβδου, στον αέρα του περιβάλλοντος(2), η οποία, μεταξύ άλλων, θα απαιτεί από τα κράτη μέλη να μετρούν τα PM10 και PM2.5 από τις 31 Ιουλίου 2001.

2. Στον τομέα της έρευνας, η Κοινότητα έχει χρηματοδοτήσει σειρά έργων που ερευνούν τη σχέση μεταξύ ατμοσφαιρικής ρύπανσης (συμπεριλαμβανομένων των σωματιδίων) και θνησιμότητας, τα οποία εντάσσονται στο τρίτο πρόγραμμα πλαίσιο έρευνας και τεχνολογικής ανάπτυξης (ΕΤΑ) (1990-1994) και στο τέταρτο πρόγραμμα πλαίσιο ΕΤΑ (1994-1998), και, συγκεκριμένα, στο ερευνητικό πρόγραμμα Περιβάλλον και κλίμα. Το έργο APHEA-2, του τετάρτου προγράμματος πλαισίου, εξετάζει τη σχέση μεταξύ ατμοσφαιρικής ρύπανσης και ημερήσιας θνησιμότητας καθώς και άλλων επιδράσεων στηνγεία σε 32 περιοχές της Ευρώπης, μεταξύ των οποίων και η Αθήνα. Το έργο αυτό, το οποίο είναι το μεγαλύτερο στο συγκεκριμένο τομέα στην Ευρώπη, συντονίζεται από το πανεπιστήμιο των Αθηνών.

Το πέμπτο πρόγραμμα πλαίσιο ΕΤΑ, μέσω του προγράμματος ποιότητα ζωής, κεντρική δράση 4 Περιβάλλον καιγεία, χρηματοδοτεί, με συνολικό ποσό 3 εκατ. περίπου, δύο έργα που αποσκοπούν στη βελτίωση των γνώσεων όσον αφορά τις σχέσεις μεταξύ ατμοσφαιρικής ρύπανσης καιγείας και ιδίως τις επιπτώσεις των σωματιδίων. Το πρώτο από τα έργα αυτά, το Helios, ερευνά την επίπτωση του όζοντος στην διαπερατότητα της μεμβράνης των πνευμόνων στους ρύπους, συμπεριλαμβανομένων των σωματιδίων, και τις χρόνιες και οξείες επιδράσεις της στηνγεία. Το δεύτερο έργο, Hepmeap, είναι πολυκεντρικό και ερευνά τις επιπτώσεις των καυσαερίων των αυτοκινήτων, συμπεριλαμβανομένων των σωματιδίων, και της ρύπανσης του αέρα του περιβάλλοντος στηνγεία.

Πέραν τούτου, το πρόγραμμα δράσης για τις ασθένειες που συνδέονται με τη ρύπανση χρηματοδοτεί τώρα ένα έργο του Institut de Veille Sanitaire (Ινστιτούτο Υγειονομικής Παρακολούθησης) με αντικείμενο τη δημιουργία ευρωπαϊκού συστήματος πληροφοριών για τις επιδράσεις της ατμοσφαιρικής ρύπανσης στηνγεία, στην Ευρώπη.

Αναμένεται ότι οι προσκλήσεις του 2000 για τηνποβολή προτάσεων θα έχουν ως αποτέλεσμα τη χρηματοδότηση πολλών άλλων ερευνητικών έργων στον τομέα αυτό κατά το τρέχον έτος.

Η οδηγία 1999/30/ΕΚ καθορίζει οριακές τιμές για τα PM10, οι οποίες πρέπει να τηρηθούν το αργότερο στις 31 Δεκεμβρίου 2005. Τα κράτη μέλη θα πρέπει να καταρτίσουν προγράμματα δράσης για τις χειρότερες περιοχές, όπου θα εκθέτουν τα μέτρα που θα λάβουν προκειμένου να τηρηθούν οι οριακές τιμές. Τα εν λόγω προγράμματα δράσης πρέπει να αποβλέπουν επίσης στη μείωση των συγκεντρώσεων των PM2.5. Η Επιτροπή θαποβάλει έκθεση σχετικά με την εφαρμογή της οδηγίας στα τέλη του 2003 και θα εξετάσει ταυτόχρονα κατά πόσο είναι αναγκαίο να προτείνει περαιτέρω ενδεικτικές οριακές τιμές για τα PM10 για το 2010, οριακές τιμές για τα PM2.5 ή άλλα μέτρα σχετικά με τα σωματίδια. Σε πρόσφατες νομοθετικές διατάξεις που θεσπίστηκαν για τις εκπομπές των οχημάτων λαμβάνεταιπόψη η ανάγκη τήρησης των οριακών τιμών για τα PM10.

(1) ΕΕ L 229 της 30.8.1980.

(2) ΕΕ L 163 της 29.6.1999.